text: Seinastu tíðindiHagtølSjóvinnu KTGrøn orkaStørv í vinnuniSamrøður og kjakSjónbondTíðindabrævÚtbúgvingar og skeiðProfilarBløð og lesnaðurNevndarfrásagnirÁrsfrágreiðingarHavnirMeiningarLimir í BFIBFI á Instagram
text: #000001
text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: Ithaca Energy, hvørs móðurfelag er ísraelska gassfelagið Delek, fer nú á keypskálan í London fyri m.a. at kunna útvega sær fígging fyri at fara undir stórar útbyggingar av olju- og gassleiðum eystan fyri Føroyar
text: #000005
text: Nú um dagarnar varð kunngjørt, at Ithaca Energy, sum fyrr í ár keypti upp fleiri olju- og gassognir á Atlantsmótinum eystan fyri Føroyar, fer á keypsskálan í London og verður harvið eitt av teimum størstu orkufeløgunum í Norðsjónum og vestan fyri Hetland.
text: #000007
text: Tíðliga næsta ár vita vit, um tvær risastórar olju- og gasskeldur skamt frá føroyska markinum, Cambo og Rosebank, verða útbygdar til framleiðslu. Nógv bendir á, at fyristøðufeløgini Equinor og Ithaca Energy fara at geva grønt ljós til útbyggingarnar, sum kunnu fáa stóran týdning fyri leiting á føroyska landgrunninum eisini.
text: #000008
text: Við at taka slíkt stig verður felagið betri ført fyri at kunna fara undir fleiri útbyggingar av olju- og gassleiðum. Bretska stjórnin hevur strongt á at fáa orkufeløg at fara undir úbyggingar, soleiðis at Bretland í 2040 kann framleiða alla ta orku tað brúkar.
text: #000009
text: Ithaca Energy, sum er dótturfelag hjá ísraelska Delek Energy, hevur sett sær fyri at fylgja hesum ráðunum og skunda undir útbyggingar av fleiri av sínum olju- og gassleiðum her serstakliga vestan fyri Hetland. Avgerðin at fara á keypsskálan er eitt týðandi stig á leiðini at gera Ithaca eitt av teimum leiðandi orkufeløgunum á bretska landgrunninum.
text: #000010
text: Ein tann mest týðandi keldan hjá felagnum er Cambo, sum liggur fáar kilometrar frá føroyska markinum. Við í keypinum av ognunum hjá Siccar Point var eisini ognarluturin í eini aðrari stórari keldu, nevniliga Rosebank, har norska Equinor er fyristøðufelag. Endaligar avgerðir um at byggja út til framleiðslu Cambo og Rosebank verða tiknar í fyrru helvt av 2023.
text: #000011
text: Fara Equinor og Ithaca Energy at geva grønt ljós til hesar útbyggingar, so kann tað fáa týdning fyri eina føroyska olju- og gassframtíð eisini. Bæði tá hugsað verður um leiting føroysku megin markið eins og møguleikar hjá eini føroyskari veitingarvinnu at vera við til at veita vørur og tænastur til tvær útbyggingar, sum liggja so nær við markið.
text: #000012
text: Við høgu orkuprísunum og tørvinum á orku sum heild ber til at ímynda sær, at orkufeløg eisini fara at hyggja eftir føroyska økinum aftur. Um góðar tveir mánaðir vita vit eisini, hvørji nýggj leitiøki nær við føroyska markið orkufelag hava ynskt at fáa í 33. bretsku útbjóðingini.
text: #000013
text: Um somu tíð sum ljós verður varpað á útbyggingar av olju- og gassleiðum á bretska landgrunninum, frættist, at norska orkufelagið Equinor hevur í umbúnað at keypa ognirnar hjá kinverska orkufelagnum CNOOC í Norðsjónum fyri 20 mia. kr.
text: #000014
text: Øll hesi tíðindini bera boð um, at stór orkufeløg aftur eru farin at trúgva uppá eina framtíð í Norðsjónum og økinum millum Hetland og Føroyar, eftir at gongdin hevur staðið í stað nú í nøkur ár. Tað eru ikki so mong ár síðani, at fleiri av teimum stóru amerikonsku orkufeløgunum so sum Chevron, ExxonMobil og onnur góvust við virkseminum í Norðsjónum fyri heldur at gera sína íløgur í USA og aðrastaðni í heiminum.
text: #000015
text: Nú bendir so nógv á, at Norðsjógvurin og her eisini økið eystan fyri Føroyar aftur eru vorðin áhugaverd bæði sum ein avleiðing av høgu orkuprísunum og í kjalarvørrinum á russisku innrásini í Ukraina, sum hevur skapt ein ovurstóran tørv eftirspurning eftir m.a. olju og gassi.
text: #000017
text: Nú Bretland hevur fingið nýggja stjórn er stóri spurningurin, um nýggi forsætisráðharrin Sunak fer at fylgja somu kós sum undanfarnu forsætisráðharrarnir, Boris Johnson og Liz Truss, sum bæði ynsktu at menna olju- og gassvirksemið í Norðsjónum.
text: #000018
text: Enn ein týðandi spurningur í løtuni er lagnan hjá eyka skattinum á olju- og gassfeløg, nevndur Windfall Tax, har tað varð nettup Rishie Sunak sum fíggjarmálaráðharri, ið tók stig til henda skattin uppá 25%. Nú ljóðar - eftir at stóru oljufeløgini hava havt methøgan vinning í tríðja ársfjórðingi - at eyka skatturin eisini eigur at fevna um feløg, ið framleiða elorku við vindmyllum og sólútbúnaði eins og hann møguliga verður hækkaður enn meira. Hetta hevur stjórnin enn ikki tikið endaliga støðu til.
text: #000019
text: Eisini hevur verið tosað um at seta í verk somu skattaskipan í Bretlandi sum í Norra, har oljufeløg rinda 78% í skatti. Í løtuni er skatturin í Bretlandi 65%, so talan vil tá vera um at hækka eykaskattin við 13% aftrat fyri at røkka norska markinum. Tað er tó sera ivasamt, um myndugleikarnir fara so langt, tí tað kann vera við til at ræða oljufeløgini til at halda aftur við íløgum, í eini tíð, har tað er so umráðandi at økja um virksemi á bretska landgrunninum.
text: #000021
text: Eftir standa so Cambo og Rosebank, sum skulu standa sína roynd. Úrslitið av tí kenna vit um nakrar mánaðir.
text: #000022